### Beslutning

Godkendt.

### Sagsfremstilling

## Resume og sagens baggrund

Planlægning og forvaltning af Natura 2000-områder sker i [adresse] i 6-årige planperioder, dog 12 år for skov. For hver periode fastlægges en statslig målsætning i Natura 2000-planen, der skal omsættes i en kommunal Natura 2000-handleplan. Handleplanen fastlægger indsatsen i det enkelte område og udkast til planerne har været i 8 ugers offentlig høring jf. beslutning i KB d. 28-02-2024. Inga Nielsen er nu lavet til høringssvar og de endelige, korrigerede planer er klar til vedtagelse, så de kan blive offentliggjort inden 3. juli.

## Indstillinger

Direktøren indstiller, at de endelige Natura 2000-handleplaner vedtages og offentliggøres på kommunens hjemmeside, sammen med afgørelse om at planerne ikke skal miljøvurderes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Natura 2000-områderne er et netværk af beskyttede naturområder i EU, udlagt i henhold til hhv. habitat- og fuglebeskyttelsesdirektivet for at bevare og beskytte en række specifikt udpegede naturtyper og dyre- og plantearter.

Planlægning og forvaltning af Natura 2000-områder sker [adresse] i 6-årige planperioder, dog arbejder Miljøstyrelsen med 12-årige perioder i styrelsens skovhandleplaner.

Miljøstyrelsen offentliggjorde den 3. juli 2023 de Natura 2000-planer for 3. planperiode (2022-2027), der fastlægger og opdaterer den langsigtede målsætninger for naturen i 247 danske Natura 2000-områder. I sidste ende er målet at opnå 'gunstig bevaringsstatus' for arter og naturtyper i Natura 2000-områderne. De statslige planer skal senest 1 år efter offentliggørelsen af være omsat i politisk vedtagne, kommunale handleplaner.

I den kommende, 3. planperiode er hovedformålet med indsatserne:
1. Fokus på mere naturlige processer og naturens robusthed
2. Sikre og forbedre tilstanden af den eksisterende natur og levesteder
3. Bekæmpe invasive arter

Den statslige målsætning og oversigten over indsatser, som Natura 2000-planerne også indeholder, danner basis for Natura 2000-handleplaner, der skal udarbejdes af kommunerne, enten hver især eller fælles for flere kommuner (for de Natura 2000-områder der går henover kommunegrænsen), og/eller i samarbejde med Miljøstyrelsen om Natura 2000-området indeholder fredskov, der hører under skovhandleplan med styrelsen som handleplan-myndighed.

Offentlige lodsejere (f.eks. Naturstyrelsen) kan vælge selv at udarbejde driftsplaner, hvor Natura 2000-målsætningerne indarbejdes. Disse arealer indgår i så fald ikke i handleplansarbejdet som andet end et resumé af driftsplanen.

I de fire handleplaner, dækkende de fire Natura 2000-områder i kommunen, er der taget udgangspunkt i en skabelon udarbejdet i et samarbejde mellem KL og Miljøstyrelsen.

Planerne for Natura 2000-område nr. 154 er udarbejdet sammen med [adresse] og for nr. 156 sammen med Holbæk og [adresse], i begge tilfælde med bidrag fra Miljøstyrelsen, ligesom det er tilfældet med planen for område 157. I Natura 2000-område nr. 166 findes ikke kortlagt, fredskovpligtig skovnatur udenfor Naturstyrelsens arealer, og da disse indgår i styrelsens egen driftsplan er Miljøstyrelsen ikke involveret.

Udkast til de fire handleplaner har været i offentlig høring i 8 uger fra d. 10. marts til d. 28. april, og der er indkommet høringssvar fra Miljøstyrelsen, fra lokale afdelinger af Danmarks Naturfredningsforening og Dansk Ornitologisk Forening og fra én borger.

Høringssvar har navnlig omhandlet

* kommunens gennemførelse af indsatser i forrige handleplanperiode
* videreførelse af indsatser i det omfang de ikke er gennemført
* den manglende gennemsigtighed i en plan, der både skal være konkret og give mulighed for at kunne vurdere indsatser og så ukonkret at den ikke foregriber den forhandling med lodsejere der følger, når de faktiske indsatser skal tilrettelægges som led i handleplanens udførelse.

De indsatser der er beskrevet i planerne udføres både på offentlige og private arealer i Natura 2000-områderne. Projekter på private lodsejeres arealer gennemføres helt overvejende gennem frivillige aftaler, og der findes en række understøttende tilskudsordninger, som kan søges gennem Landbrugsstyrelsen og Miljøstyrelsen til udførelsen af den konkrete naturpleje.

Netop frivillighed har været en gennemgående præmis i de foregående to planperioder, men som Miljøstyrelsen har påpeget i deres høringssvar er Natura 2000-handleplanerne også en bindende målsætning som kommunerne er forpligtet til at gennemføre, noget der ikke må herske tvivl om i handleplanernes tekst. Den formulering som Miljøstyrelsen foreslog er KL dog ikke enig, derfor er der fundet et foreløbigt, tekstmæssigt kompromis om emnet.

Særligt for fredede områder, der i vidt omfang indgår i Natura 2000-områderne, gælder det at der skal foreligge en plejeplan før naturpleje kan udføres. Både processen omkring udformningen af plejeplaner og naturplejeprojekter i øvrigt vil kræve inddragelse af kommunens interessenter på naturområdet og ikke mindst af de berørte lodsejere.

Indsatser vil som nævnt primært blive finansieret gennem tilskudsordninger, som både kommuner og de private lodsejere selv kan søge.

Pt. findes der ikke tilskudsordninger for bl.a. artsindsatser og hydrologiprojekter, og denne del af indsatsen forudsættes derfor finansieret af kommunerne indenfor f.eks. budget til naturpleje.

De endelige Natura 2000-planer skal være vedtaget politisk og offentliggjort senest d. 3. juli 2024, hvorefter der gælder en 4 uger lang klagefrist.

## Økonomiske konsekvenser

Der er ingen økonomiske konsekvenser.

### Sagens forløb

13/06/2024 Teknik- og Miljøudvalget
Anbefales.
19/06/2024 Økonomiudvalget
Anbefales.